Apollo har et stort udvalg af rejser til Milos
1 / 11 Milos
2 / 11 Milos
3 / 11 Milos
4 / 11 Milos
5 / 11 Milos
6 / 11 Milos
7 / 11 Milos
8 / 11 Milos
9 / 11 Milos
10 / 11 Milos
11 / 11 Milos
Populære hoteller Milos
Fra 6.947 DKK
Hoteller (1) fra 6.947 DKK
Milos er den vestligste ø i Kykladerne og ligger som en lykkebringende hestesko kastet i det turkisblå vand. Til Milos rejser grækerne selv på ferie - noget, der er let at forstå, strandene er nogle af Grækenlands fineste, og maden er bestemt turen værd.
Milos - hvide strande og dramatiske naturfænomener
Der er omkring 70 strande langs kysterne - blot en af mange grunde til at rejse til Milos. Nogle strande består af kridhvidt pimpsten, der er omkranset af det lækre turkisblå vand. Nogle steder er naturen næsten som et månelandskab, mens du andre steder mødes af klippeformer og dejlige sandstrande og lyseblå laguner.
Udflugter på Milos
Milos' meget specielle natur gør den til en perfekt ø til oplevelser. Lej en scooter eller en bil og tag på eventyr. Oplev øde strande og prøv snorkling i det krystalklare vand. Den allerbedste måde at opleve Milos er fra havet - benyt lejligheden til at leje en båd eller tage på en planlagt udflugt til unikke badebugter og spændende grotter, hvor snorklingen er helt fantastisk.
Adamas, Pollonia og Plaka
Adamas er øens centrale turistby, og det er her du ankommer med færge fra Santorini. Langs den hyggelige strandpromenade finder du masser af restauranter og caféer. Adamas har også god shopping og nogle natklubber. Lige uden for byen er en rigtig dejlig strand med sand og småsten.
Pollonia er en lille fiskerlandsby bygget omkring en lille fin strand, der på den ene side har en mole med restauranter. Atmosfæren er rolig og fredelig og som skabt til total afslapning. Også i byen Plaka er der dejlige små gader, der fører op til toppen af byen, fyldt med hyggelige barer og restauranter.
Stille landsbyer og katakomber
På Milos findes Grækenlands mest omfattende katakomber - store underjordiske systemer, der bruges som gravkamre. Ved katakomberne fandtes også den berømte statue Venus, som man nu kan beundre på Louvre-museet i Paris.
På øen er der mange hyggelige byer, hvor det er umuligt ikke at blive påvirket af den rolige og afslappende atmosfære. Sæt dig på en taverne på torvet og bestil den første ting, du ser i menuen - det smager helt sikkert himmelsk. Maden på Milos er meget berømt, og en af de største grunde til, at så mange Athen-beboere vælger denne ø som et ferieparadis.
Her kan du læse mere om transfer til/fra Milos, inden du booker din rejse.
Gennemsnitsprisen for en 2-retters middag ekskl. drikkevarer er ca. 175 DKK pr. person. En øl koster ca. 40 DKK.
Læs mere om transfer til/fra Milos.
Der er mange små og store strande langs kysten på Milos. Der findes vandsportsfaciliteter på få af de større strande.
8,9 ud af 10 Milos
Vores gæsters vurdering, Baseret på 8 anmeldelser